kos | © My Klaskamer - idees en gedagtes uit 'n juffrou se pen
Januarie 16, 2009
Juffer	afrikaans, kind, kinders, mamma, ouers, pappa, skool	dieet, gesond, kos, kosblik, skool	8 Kommentaar
Voor ons aan die kosblik raak, net eers 'n paar belangrike gedagtes… Veral jonger kinders raak gou moeg en verloor konsentrasie as hulle nie gereeld 'n versterkinkie neem nie. Baie outjies eet ontbyt voor 7-uur en eet dan eers weer om ongeveer 10:20 (pouse) en 13:00. Dis 'n vreeslike lank tyd om honger te wees. Sommige juffrouens gee egter kleintjies in Graad 1 en 2 die geleentheid om 'n "power bite" te neem om weer woema te kry. Sorg dus dat daar altyd ietsie is om te hap wanneer die nood druk. 'n Klein koelsakkie is dalk 'n goeie idee vir nasorg-kinders of in areas waar die sonnetjie warm kan bak.
Sorg dat die eetgoed maklik hanteerbaar is en nie vol fieterjasies is nie. Dikwels kan die outjie nie self 'n sapbotteltjie, skyfiepakkie of selfs 'n energiestafie oopmaak nie en is daar nie iemand naby om te help nie. Sny dus die pakkie oop en knyp dit met 'n klampie toe. Verf en versier die klampie met kraletjies om dit ekstra spesiaal te maak (wasgoedpennetjies werk ook goed). Hoe minder moeite dit is om die kospakkie oop te maak, hoe vinniger word daar geëet en dan gespeel.
In plaas daarvan om 'n toebroodjie (twee snye) of 'n groot vrug in te pak, meet neute en rosyntjies in klein porsies af en verpak dit in klein bakkies of sakkies. Droë vrugte is 'n gunsteling happie by baie kinders. Sny 'n Snackertipe stafie in hapgroottes op of bak sommer jou eie Oatspap koekies.
Indien jy wel toebroodjies wil maak, gebruik oulike koekiedrukkers om prentjies uit die toebroodjie te druk. Dan is die porsies reeds afgemeet en vrolik. Die orige stukkies brood kan vir viskoekies of frikkadelle gevries word. Jy kan ook prentjies uit velle koue vleis of kaas druk en in lae pak. Kan 'n mens nie sommer frikkadelle met die vormpies afmeet en dan gaar maak nie?
Hou die kosblik gesond en pak eerder water as gaskoeldrank in. Te veel suiker kan die aandagspan heeltemal omver gooi…
…en om die skooldag ekstra spesiaal te maak, kan ma 'n briefie bo-op die broodjie pak/plak.
PS: Jessica Seinfeld (Jerry se vrou) het 'n resepteboek uit gegee vir mamma's van kieskeurige eters.
…by 'n Spar gesien…
Sluit aan by 3 992 ander intekenaars
Juffer oor Onderrigplanne, ATPs
Joyce oor Onderrigplanne, ATPs
Michelle oor KABV-Werkboeke / CAPS Workbook…
Juffer oor Voorspoed
Riëtte oor Voorspoed
Cherish oor KABV-Werkboeke / CAPS Workbook…
Irise van loggerenbe… oor Drukbare bladsye (printables)
PicCollage EDU Collage Maker - Cardinal Blue
Green Screen by Do Ink - DK Pictures, Inc.
Times Tables: Maths is fun! - Unit11
Puppet Pals 2: School Edition - Polished Play, LLC
Biddag vir Onderwys en Opvoeding
Dag van die tweë
Die nuwe skooljaar
'n Fondsinsamelings uitdaging vir 'n goeie doel
MyKlaskamer.com 🍎 #skooltoe #myklaskamer https://t.co/0k8UMKguIT 1 week ago
Loer na MyKlaskamer.com vir meer inligting. #myklaskamer #rsateachers https://t.co/NnNWdSaQOG 2 weeks ago